**TERMÉKNÉV ROCK FUGEN terméskő fugázó**

**LEÍRÁS/ANYAGÖSSZETÉTEL** Gyárilag előkevert, por alakú, cement és műgyanta kötésű fagyálló fugázó anyag. Természetes ásványi töltőanyagot, színező anyagot és tulajdonságjavító adalék-anyagot tartalmaz. A ROCK FUGEN terméskő fugázó anyag FUGEN színminta alapján FUGEN katalógusból 6 színből választható.

**ALKALMAZÁSI TERÜLET** Terméskő fugázáshoz külső és belső területekre.

**ALAPFELÜLET JELLEMZŐI** A fugázást csak a ragasztóhabarcs teljes száradása után lehet megkezdeni. A fugázandó felületnek száraznak, por, olaj és zsírmentesnek kell lennie. A fugahézagokban nem lehet ragasztó, sem egyéb szennyezettség. Fal és padlófűtés esetén a rendszer nem üzemelhet a fugázás ideje alatt és a száradási idő alatt.

**FELDOLGOZÁS MÓDJA** A ROCK FUGEN terméskő fugázóanyag felhasználása előtt meg kell győződni arról, hogy a fugázandó felület tökéletesen szilárd-e. Az anyagot a vízzel, fúrógépbe erősített keverőszárral, folyamatos keverés mellett kell csomómentesre keverni. A bekevert anyagot 10–15 perc pihentetés után újra át kell keverni. Az elkészített masszát gumis simítóval kell elkenni a felületen, a fugahálóra átlós irányban. Természetes burkolatok esetén a fugázás során törekedni kell arra, hogy a lap felületére minél kevesebb fugázóanyag jusson a burkolatra. Az anyag kellő meghúzása után a burkolatot nedves szivaccsal, vagy ruhával le kell tisztítani, majd egy nedvszívó anyaggal szárazra törölni. Egy felület (helyiség) fugázását azonos töltésdátumú, azonos vízmennyiséggel egyszerre bekevert anyaggal végezzük. Az előre bekevert anyagot 2 órán belül fel kell használni!

**FONTOS TUDNIVALÓK** A kifugázott burkolat korai és/vagy bő vízzel történő lemosása foltosodást és a fugázó színének kifakulását okozhatja (fugafátyol bedörzsölése). A keverővíz túladagolása repedést, foltosodást, kifehéredést, és a vízállóképesség csökkenését okozhatja. Egy felület (helyiség) fugázását azonos töltésdátumú, azonos vízmennyiséggel egyszerre bekevert anyaggal végezzük. A termékhez a feltüntetett víz mennyiségén kívül színezőanyagot vagy egyéb más anyagot házilag hozzáadni nem szabad. A munkavégzés ideje és a száradási idő alatt a felület és a levegő hőmérséklete +5 – +25°C között kell, hogy legyen, s ez idő alatt csapadék sem érheti. A rétegvastagság, hőmérséklet és a páratartalom befolyásolja a száradási időt. Magas páratartalom és alacsony hőmérséklet késlelteti, magas hőmérséklet gyorsítja a kötést és a szilárdulást. A termék felhasználása szakértelmet igényel! Kérjük, hogy a tájékoztatóban leírtakat gondosan olvassák át, munkavégzés közben vegyék figyelembe, mert a gyártó csak a technológiai előírásoknak megfelelően, szakember által, az előírt jó minőségű felületre felhordott termékre vállal garanciát! Feltétlenül tartsák be az idevonatkozó szakmai előírásokat! A kivitelezésből, illetve annak körülményeiből (felület, szerszám, időjárás stb.), hiányosságaiból eredő károkért a felelősség nem a gyártót terheli!

**MINŐSÍTÉSEK / TERMÉKSZABVÁNY**

MSZ EN 13888:2009.

**MŰSZAKI ALAPADATOK**

**Anyagigény:** 10-15 kg/m2 fugaszélességtől és a burkolókő méretétől függően.

Az anyagigény tájékoztató jellegű, kis mértékben eltérhet a megadott mennyiségtől, a munkavégzési technológiától és az alapfelülettől függően.

**Bekeverés:** ~6 l csapvíz szükséges 1 zsák / 25kg fugázó anyaghoz.

**Felhordás eszközei:** gumis simító, fugamosó szivacs.

**Kültéri/beltéri:** kültéri és beltéri felhasználásra.

**Szemcseméret:** csomómentes szemcseméret: 0-1,3 mm.

**Színválaszték:** FUGEN katalógusból 6 színben.

**Hőmérséklet:** +5 - +25°C között.

**Páratartalom:** a megadott értékek 42% relatív páratartalom mellett 20°C-on értendőek.

**Tapadószilárdság:** ≥0,6 N/mm2.

**Kötés idő:** ~6 óra.

**Száradási idő:** ~24 óra

**Bedolgozási idő:** maximum 2 óra.

**Terhelhetőség:** ~24 óra.

**Járható:** ~24 óra.

**Kötés utáni hőállóság:** -30 - +70 °C között.

**Tűzvédelmi besorolás:** A1.

**KISZERELÉS** 25kg, papírzsákban.

**TÁROLÁS / ELTARTHATÓSÁG** Zárt, fagymentes helyen, nedvességtől, sugárzó hőtől, tűző naptól védve, bontatlan csomagolásban, a csomagoláson jelzett dátumtól 1 évig (+5-+25°C között).